AlexejDobrolubov/national_council_slovak_2010 huggingface dataset:
49. schôdza NR SR - 5.deň - A. dopoludnia
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

91. Ďakujem, Mišo, za tvoje vystúpenie. Nadviažem a som rád, že si spomenul, akým spôsobom práve naša vláda pomáhala rodinám. A je to skutočne tak. Zavedenie tehotenského príspevku a zvýšenie daňového bonusu, prídavku na dieťa, to bola skutočná, skutočný prielom vo vnímaní materstva a rodičovstva na Slovensku. A tieto dva návrhy, ktoré dnes predkladáme, to len posilňujú. Naozaj toto je skutočná sociálna, prorodinná politika. Ak by súčasná vláda aspoň do týchto vecí nezasahovala, lebo od nich už naozaj nikto nečaká, že by rodinám pomohli, ale čo by sme chceli, aby im ten štandard, ktorý sme im poskytli, aspoň neznižovali. Ale po dvoch rokoch vlády vidíme, že ľudia, špeciálne rodiny, majú v peňaženkách omnoho menej a je to práve z dôvodu zníženia a okresania daňových bonusov. Potom nariekajú, že firmy alebo mnohí oligarchovia vyvážajú zisk do zahraničia. Tak nech to dajú ľuďom, tí to, nech to dajú rodinám, tí tie peniaze budú míňať na Slovensku. Minister Takáč narieka, že má o 100 eur nižší čistý príjem. A to hovoríme o jeho čistom príjme okolo 3 700 eur, no čo má povedať taká, sedemtisíc, pardon 7 300, a čo má povedať matka s dvoma deťmi, ktorá príde kvôli takto osekaným daňovým bonusom o 150 eur mesačne? Keď ministrovi Takáčovi tých 100 eur chýba pri jeho sedemtisícovom plate, čo má povedať rodina s deťmi, ktorá má násobne vyššie aj náklady na život a na fungovanie? Ďakujem veľmi pekne.
49. schôdza NR SR - 5.deň - A. dopoludnia
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

81. Ďakujem veľmi pekne, kolegovia, za všetky faktické poznámky. Ja len ešte doplním, týmito návrhmi zákonov, aj čo sa týka daňového bonusu pre matky, aj čo sa týka daňového bonusu pre deti, inšpirujeme aj Poliakov. Ja som si všimol, v januári, respektíve na prelome rokov, v Poľsku rokovali takisto o návrhu zákona o daňovom bonuse na podpore rodín s dvomi a viacerými deťmi. Poľsko, ktoré má 40 miliónov obyvateľov, Poľsko, ktoré je v čerpaní eurofondov o svetelné roky pred Slovenskom, tak Poľsko si uvedomuje, aké dôležité je podporovať demografiu v krajine. Štyridsaťmiliónová krajina s možno najlepším čerpaním eurofondov si uvedomuje, aká výzva čaká Európu v oblasti demografie a rokujú o takomto veľmi podobnom návrhu o podpore rodín s dvomi a viacerými deťmi, lebo toto je spôsob, akým pomôcť ekonomike aj momentálne, tým že sa zamedzuje šedej ekonomike, ale najmä do budúcna. Toto je alfa a omega. A je smutné, že po, že nebyť tohto nášho návrhu, tak naozaj odkedy som sa v septembri stal poslancom, nepamätám, kedy sme naozaj rokovali o zákone, ktorý reálne má šancu aj pomôcť ekonomike, aj pomôcť rodinám a vysporiadať sa s jednou z najväčších výziev, ktorej Európa čelí. Nebyť tohto návrhu, naozaj tu za ostatné mesiace neprišiel jeden návrh, ktorý by rodinám s deťmi pomohol. A ešte keby aj táto vláda nerobila nič, bolo by to pre rodiny prospešnejšie, lebo to, čo spravili, bolo to, že ich pomoc... (Prerušenie vystúpenia časomerom.) (Potlesk.)
49. schôdza NR SR - 5.deň - A. dopoludnia
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

63. Ďakujem, Julo, za tvoje naozaj veľmi presné vystúpenie. Ja by som chcel ešte doplniť. Tento návrh zákona nielenže pomáha rodinám vo všeobecnosti, ale sekundárnym vplyvom je aj pomoc ekonomike, pretože to nie je sociálna dávka, aké by možno v minulosti rozdával SMER alebo HLAS, ale je to daňový bonus, ktorý sekundárne podporuje zamestnávanie, ale nie čierne zamestnávanie, ale klasické zamestnávanie, čiže je to aj boj voči šedej ekonomike. Vidíme, minister Kamenický tu mesiac čo mesiac narieka, ako mu, ako nezvláda výber daní, ako si naplánuje výber daní a vyberá o stámilióny menej. Toto je zároveň aj nástroj na boj proti šedej ekonomike a vlastne tento náš návrh zákona pokrýva dve oblasti - boj proti šedej ekonomike a podporu rodín - zároveň. Koho iného už chce táto vláda podporovať, ak nie rodiny s deťmi? Koho iného? Dve z troch vládnych strán majú to dokonca napísané aj v názvoch, že sociálne, ale táto vláda je zatiaľ sociálna len voči rôznym oligarchom, voči prevádzkovateľom hazardu, voči Slovnaftu, od ktorého nevyberá stámilióny eur z nadziskov a podobne. Takže naozaj sa prihováram za podporu tohto návrhu zákona, lebo vlastne zabíja dve muchy jednou ranou - aj podporu rodín a zároveň aj bojuje proti šedej ekonomike. Ďakujem veľmi pekne.
49. schôdza NR SR - 5.deň - A. dopoludnia
Dátum: 2026-04-21
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

32. Jozef, ďakujem ti veľmi pekne za tvoje vystúpenie a som rád, že si aj spomenul to ťažké obdobie covidové, kedy bola práve naša vláda pri moci a ako sme dokázali počas týchto ťažkých kríz zvýšiť prídavok na dieťa o 141 % pre všetky deti z 20, z takmer 25 eur na 60 eur, ako sa zdvihol daňový bonus z 22 eur na 140 eur, to je nárast o 531 percent, zaviedli sme tehotenský príspevok až do výšky 370 eur alebo rodičovský príspevok, ktorý sa zvýšil rámcovo o 100 eur. To sú všetko opatrenia na podporu slovenskej demografie, aby naozaj tu premiér nemusel cestovať po Uzbekistanoch a Vietnamoch a zvážať sem cudzincov. A naozaj, aby... sú to opatrenia, ktoré majú potenciál zabrániť tomu, aby sa zo Slovenska stal skanzen, lebo takto to tu vyzerá. A namiesto toho, aby táto vláda podporovala rodiny a mladých ľudí, tak ich ešte do zahraničia vyháňa. A v tejto súvislosti mi aj napadol taký argument, keď sa pýtali ministra Takáča, prečo si nezníži paušálne náhrady, prečo si neznížia svoje platy, tak jeho argument bol, že on tieto peniaze minie na Slovensku. Tak kde, prosím vás, budú míňať peniaze matky týchto detí, ktoré sa o nich tuto na Slovensku starajú? Nie na Slovensku? Tak ak tento argument môže platiť pre členov vlády, tak desaťnásobne platí aj pre matky a pre deti, ktoré tu žijú a vyrastajú.
49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Sa na vás reaguje, pán minister, lebo naozaj ste úplne odbočili od podstaty toho návrhu zákona. Hovorili ste dokonca o cenách ropy, tak ja na to teda nadviažem, lebo odkedy ste vy vo vláde, tak Slováci tankovali najdrahšie z krajín V4 a aj teraz po ostatné týždne, čo tu máme ropnú krízu, tak ste ten vývoj cien nechali na samoreguláciu pre Slovnaft. Nech len udržuje ceny o niečo nižšie, ako je vo V4. Že bude cena rásť, to je v poriadku. Hlavne nech je nižšia vo V4, aby sme sa mali čím pochváliť. To, že nevyberáte daň z nadziskov, ktorú Slovnaft má platiť, kde sme my za jeden rok vybrali 500 miliónov, to je pre vás úplne vedľajšie. Takže toto je naozaj paródia na ochranu ľudí vo všeobecnosti pred infláciou, pred vysokými cenami a takisto je aj tento návrh zákona paródiou na ochranu osôb voči šikanóznym žalobám. Pán poslanec Dostál.
49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ste, že vy sa s novinármi nesúdite, pretože tých výtlačkov by bolo veľa a bolo by to veľmi jednoduché. Mne to veľmi pripomenulo výrok Donalda Trumpa, keď americkí hokejisti vyhrali zlatú olympijskú medailu, tak takisto sa nechal počuť, že Amerika vyhráva všade a už nevie, čo s tými víťazstvami má robiť. A tak ako všetci, čo počuli ten výrok, tak sa na tom zasmial, tak si myslím, že aj na tom vašom výroku je dosť, čo na pobavenie a tak ako sú falošné tie americké víťazstvá, tak tak by boli zrejme falošné aj vaše víťazstvá voči novinárom. Ale neviem, či ste povedali zámerne, alebo je to iba taká zhoda myšlienkových pochodov alebo vnímania nazerania na svet. Ale tak ako je aj Donald Trump taký pomstychtivý a tak mnohí sú takí práve aj vo vládnej koalícii, aj ministri vo vláde, pretože každý mesiac sme svedkami jedného z takýchto pokusov. Či je to snaha o zrušenie úradu na ochranu oznamovateľov korupcie alebo aj tento zákon, kde naozaj Matúš Ježov si dodatočne rieši svoje boliestky s prehratým súdom. No a keď hovoríte o ústavnosti, tak pozrite, len za ostatné mesiace vám Ústavný súd stopol novelu zákona o kajúcnikoch. Stopol vám zrušenie úradu na ochranu kajúcnikov, ktoré ste nakoniec museli zrušiť. Takže aj s tou ústavnosťou by som naozaj veľmi povážil, lebo je to viac ako tragické. Ďakujem veľmi pekne. Pani poslankyňa, hanul ja kľudne.
49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Sa, ale naozaj zo seba robíte poštára. Tie najzásadnejšie návrhy zákonov, ktoré ste tu do parlamentu toto volebné obdobie priniesli, sa javia, že naozaj neboli písané na vašom ministerstve. Novely trestných zákonov spred dvoch rokov sa javia s pravdepodobnosťou, ktorá hraničí s istotou, že ich písali obhajcovia vašich obvinených alebo obžalovaných spoluúčastníkov. To isté platí o novelách kajotníkov, či už tu spred Vianoc alebo tú, ktorú máte aktuálne v MPK. A to isté platí aj o tomto návrhu zákona. Sú tu dve podstatné zmeny. Prvú vám vnúkol Úrad vlády, aby ste fakticky sfušovali transpozíciu smernice a ďalšiu Matúš Tajštok. A keď hovoríte, že naozaj je to veľmi zásadná zmena, prečo ste s tým neprišli vy? Veď tá právna úprava tu platí 10 rokov, odkedy je účinný civilný sporový poriadok. Sami ste spomínali, že sa týka 26 000 ľudí, ale kým na to neupozornil Matúš Eš, tak bolo vám to jedno. A ešte, keď na to aj upozornil, tak ste to do toho pôvodného návrhu nedali a čakali ste, aby si on sám dal pripomienku, aby to ani verejnosť nevidela, že také niečo idete spáchať. Takže, a čo sa týka toho doručovania rozsudku pre zmeškanie, žalobca. Áno, žalobca môže aktívne vystupovať v konaní, komunikovať elektronicky. V jednom prípade si zle zaznačí termín alebo sa zabudne ospravedlniť z pojednávania, nepríde. Žalovaný navrhne rozsudok pre zmeškanie a ten mu bude doručovaný elektronicky. Je to úplne ten istý princíp. Môže sa to stať aj žalobcom. Je to trošku iná situácia, ale ten princíp je verzia.
49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pani Kolíková, za naozaj veľmi dobré vystúpenie. Úplne sa stotožňujem s tým, čo ste vraveli. A doplním, že naozaj ten rozsudok pre zmeškanie tak, ako je naformulovaný, je to čistý rukopis Matúša Šutu a Eštoka. Svedčí o tom aj ďalší fakt, ktorý je vlastne viditeľný, keď si človek pozrie ten návrh zákona. Ten rozsudok pre zmeškanie totiž existuje aj pre žalovaného, aj pre žalobcu. Kým pre žalovaného sa možnosť elektronického doručovania úplne vymazáva, v prípade zmeškania rozsudku žalobcom, tak tam to ostáva tak, ako to je. Žiadne písomné doručovanie, tam to bude musieť byť doručované elektronicky. Aj na tomto príklade vidno, že toto je naozaj šité na mieru a na situáciu. Áno, pán minister, krútite hlavu, ale je to tak. Pre Matúša Šutu je ešte. A som veľmi rád, že ste spomenuli aj tie 15-dňové lehoty, lebo Civilný sporový poriadok tu platí 10 rokov, ak dobre počítam. Doposiaľ to nikomu nevadilo. Bolo množstvo noviel, nikomu to nevadilo. Dokonca ani v tomto pripomienkovom konaní to nikto nenamietal, ale čuduj sa svete, zrazu 15 dní. A veľmi správne bolo povedané, že cieľom ministra spravodlivosti má byť zrýchľovať a zefektívniť súdne konanie a nie hádzať polená pod nohy a neúmerne ho predlžovať. A keď sme pred pár dňami tu schvaľovali novelu zákona o štátnych cenách, aby sme ušetrili pár desiatok tisíc pre ľudí, ktorí majú, ktorí dostanú ocenenie za veľakrát celoživotné dielo. Lebo že konsolidácia, tak som si kládol otázku, kde asi komu budú chýbať tieto peniaze. No tak ste mi dali odpoveď, že budú to na poštové známky.
49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pani Števulová za naozaj výborné vystúpenie a zhrnutie podstaty celého tohto návrhu. To, akým spôsobom sa do tejto novely dostala zmienka, ktorá veľmi výrazným spôsobom upravuje rozsudok pre zmeškanie, je z môjho pohľadu doslova až pokutný. Naozaj vládna koalícia si našla spôsob, akým čo najmenej upozorniť na škodlivosti, ktoré prijíma. Je jasné, že keď to dá do riadneho legislatívneho procesu, odborníci na to upozorňujú už doslova týždne predtým, než sa to dostane do Národnej rady, je okolo toho veľký humbuk. Keď to dávajú cez prílepok, samozrejme, je to veľmi do očí bijúce, že snáď to upozorňujú. Keď to dávajú skrátené legislatívne konanie rovnako. A teraz si našli nový spôsob, akým nepozorovane dostať do návrhu zákona pod zámienkou transpozície smernice takéto škodlivé úpravy. A to platí najmä pre rozsudok pre zmeškanie, ktorý je výslovne šitý pre Matúša Šutu Eštoka. Koniec koncov o tom svedčí aj to, že jedinú pripomienku, ktorá bola vznesená v tomto smere, bola práve z Ministerstva vnútra. Nikomu inému to nevadilo, ani súdom, ani prokuratúre, ani advokátskej komore, skrátka nikomu, len Matúšovi Šutovi Eštokovi. To je jedna vec. A druhá vec, že ani Ministerstvo spravodlivosti, lebo ten rozsudok pre zmeškanie, kedy Matúš Šuta Eštok to kontumačne prehral, je s nami už niekoľko mesiacov. Ani vtedy si to Ministerstvo spravodlivosti neosvojilo, nezaradilo do svojich plánov. A skrátka naozaj len pod tlakom a pod lobingom túto jeho pripomienku akceptovalo a takto pod rúškom tajnosti mu ide absolútne po ruke.
49. schôdza NR SR - 3.deň - A. dopoludnia
Dátum: 2026-04-16
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

56. Ďakujem veľmi pekne. Ja takisto súhlasím s pani Plavákovou, toto je naozaj veľmi úbohý návrh a len to dokresľuje to, akým spôsobom vy kontrolujete. Jediné, si nedokážete odtrhnúť od úst vy, ale len konsolidujete na ľuďoch a tuto naozaj ešte na ľuďoch, ktorí za svoje celoživotné dielo boli, dostali nejaký honor a nejaké ocenenie. Veľmi správne si, Lucia, spomenula aj to, že v tej doložke vplyvov nie je vyčíslený žiaden vplyv na rozpočet. Možno aj preto, že pätina týchto cien je udeľovaných in memoriam, tak tam, predpokladám, ani tá finančná suma sa neodovzdáva. Ale možno je to aj lepšie, že žiadnu doložku vplyvov radšej ani nerobili, ani to nevyčísľovali, lebo napríklad Matúš Šutaj Eštok vo svojom vládnom návrhu o priestupkoch, kde pokuty zdvojnásobuje, respektíve strojnásobuje, tak on vo svojej doložke napísal, že tieto vyššie pokuty budú mať pozitívny vplyv na manželstvo, rodičovstvo a rodinu. Taký, taký úlet, nech sa páči, na strane šesť v doložke vplyvov, trojnásobne vyššie pokuty budú mať pozitívny vplyv pre rodiny. Takže asi je aj naozaj lepšie, že ste tam žiaden vplyv nevyčísľovali. Ďakujem veľmi pekne.
49. schôdza NR SR - 1.deň - B. popoludní
Dátum: 2026-04-14
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

93. Ďakujem veľmi pekne za všetky faktické poznámky, naozaj toto bol veľmi jednoduchý zákon, ktorý si táto vládna koalícia, špeciálne minister vnútra spolu s ministrom spravodlivosti dali ako jednu zo svojich vlajkových lodí, mali k tomu tlačovú konferenciu. Ten nový trest, tie drobné obecné služby mali byť vlajkovou loďou, ktorý vlastne potrestá tých, ktorí nemajú na zaplatenie pokút. Opak bol pravdou. Na poslednú chvíľu to stihli v MPK upraviť. No napriek tomu zasa si to odnesú len a len ľudia na vyšších pokutách a na tom, že žiadatelia o informácie skrátka budú znova nieže v horšej pozícii, ale znova len chránia svojich ľudí. Pretože štátni úradníci, ktorí nesprístupnia informácie, znova im budú hroziť len tak nízke sankcie ako ostatných 25 rokov. Absolútne žiaden odradzujúci účinok. Takže ešte raz vyzývam na prepracovanie a doplnenie aj zákona o slobodnom prístupe k informáciám.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Až v prípade, že páchateľ spôsobil dvadsať tisícovú škodu. Áno, oni tam navrhli, pozrite si tlač 986, že trestný čin je spáchaný až vtedy, ak je tam spôsobená značná škoda. Čo je dnes 20 000 eur. Rozumiete? Ani samotní koaliční poslanci si neuvedomili, ako katastrofálne sú nastavené.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán poslanec Šipoš, som rád, že si vo svojom príspevku spomenul aj dobu ako dlho čakáme na prerokovanie tohto návrhu. Ja som si schválne pozrel, ako dlho je tento návrh v podateľni. Dámy a páni, tento návrh je zaradený na rokovanie alebo bol podaný 8. novembra 2024. Rok a pol čakáme na to, kedy daňovým podvodníkom budeme môcť klepnúť po prstoch. Ak by táto zmena prešla vtedy, keď sme ju navrhovali pred jeden a pol rokom, ten výpadok na daniach by nebol 1,8 miliardy, ale aj pri tom najkonzervatívnejšom odhade, len touto zmenou by do štátneho rozpočtu prišlo aspoň 400-miliónov eur. To vám mohlo na kompletku uhradiť energopomoc. Alebo vďaka týmto 400-miliónom, ktoré by ste vďaka tomuto získali, ste mohli dotovať benzín na 1,20 eur pre všetkých Slovákov na x týždňov alebo mesiacov. A to že tie výšky škôd sú úplne uletené, a že to naozaj triezvo zmýšľajúcemu človeku nedáva zmysel, dokumentuje aj príklad z tohto týždňa, keď poslanci HLAS-u Bartek a spol. predniesli novelu zákona o vojenských hroboch, kde navrhovali, aby bol trestný čin poškodzovania vojenského pamätníka trestaný až v prípade, že páchateľ spôsobí 20-tisícovú škodu. Áno, oni tam navrhli, pozrite si tlač 986, že trestný čin je spáchaný až vtedy, ak je tam spôsobená značná škoda, čo je dnes 20-tisíc eur. Rozumiete? Ani ani
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Ten význam zníženia výšky škôd má hlavnú podstatu najmä pri ekonomickej trestnej činnosti. Ekonomickej trestnej činnosti, ktorá nie je viditeľná navonok, ako nejaké fyzické napadnutie, vražda, krádež alebo lúpež. Tam je tým poškodeným spravidla štát a keď jemu nevadí, že mu odchádzajú peniaze, o to je to horšie, lebo tam v zásade, s výnimkou štátu, nie je iného subjektu, ktorý by mohol podať obžalobu. Pri daňových podvodoch. Keby som to mal pripodobniť, ta tie ekonomické trestné činy, vďaka ktorým budú, ktoré budú postihované viac, vďaka tomu, že znížime výšku škody, by som pripodobnil k oxidu uhoľnatému, tichému zabijakovi. Plynu, ktorý nie je vidieť ani cítiť, ale zabíja. A takisto tá ekonomická trestná činnosti, daňové podvody, nie sú viditeľné, ale zabíjajú ekonomiku. Keď hovoríme o kriminálnikoch, tak práve daňové podvody páchajú ľudia, tzv. biele goliere. Mnohí hovoria, áno biele goliere, tak to sú presne tí páchatelia, ktorí tu sa podieľajú na ničení ekonomiky. Kvôli tomu, že neodvádzajú dane, kvôli tomu musia byť zavádzané konsolidácie a pod. Takže naozaj mnohí možno občania si povedia, že či je tam škoda 650 tis. alebo 250 tis., je to jedno. No nie je to jedno. Práve pri ekonomickej kriminalite, ktorá nie je viditeľná, nie je zjavná, ale ekonomiku naozaj potápa. 1,8 miliardový výpadok na daniach je toho evidentným príkladom.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne za všetky faktické poznámky. Naozaj bolo by dobré spočítať, koľko škody stojí, alebo akú škodu spôsobuje vláda každým jedným dňom na svojom poste, ale okrem materiálnej škody je tu aj škoda, ktorá je spôsobená na dôvere občanov. Na dôvere občanov v štát, že ich dokáže ochrániť, doplácajú na to policajti, pretože obyvatelia samozrejme následne nedôverujú ani polícii a podobne. Ten návrh nie je úplne komplexný, naozaj chýba tam návrat k inštitútu kajúcnikov tak, ako bol upravený v trestnom poriadku vlastne ešte pred dvoma rokmi, chýba tam znovuzriadenie Úradu špeciálnej prokuratúry a NAKA, ale vzhľadom na to, akým spôsobom sa vláda stavia voči či už bývalým príslušníkom NAKA, kvôli ktorým si prakticky každý týždeň zvoláva jednu tlačovku, aby ich mohla kriminalizovať, akým spôsobom sa stavia ku kajúcnikom, ktorým takisto venuje prakticky tri štvrtiny času svojho vládnutia, na čo už upozornil aj Andrej Danko, tak práve zníženie škôd a oprava recidívy pri drobných krádežiach sú zmeny, ktoré by mali byť v záujme tejto koalície, keďže naozaj ten štátny rozpočet je prázdny, chýbajú mu financie a chýbajú mu financie práve z dôvodu obrovského množstva daňových podvodov. O dva týždne sa budú podávať daňové priznania. Je najvyšší čas, aby sa toto dalo naspäť z hlavy na nohy.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku, vystúpil v prvom čítaní ako určený spravodajca k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor. Za gestorský výbor navrhol ústavnoprávny výbor s tým, aby gestorský výbor prerokoval návrh zákona do začiatku rokovania schôdze Národnej rady o tomto návrhu. Zo znenia návrhu zákona je zrejmý účel navrhovanej úpravy. Ako určený spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore, v zmysle uvedeného rozhodnutia predsedom Národnej rady. Pán predseda, predsedajúci, prosím, otvorte všeobecnú rozpravu.
46. schôdza NR SR - 16.deň - A. dopoludnia
Dátum: 2026-03-20
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem. Pán Hajko, ja si myslím, že ten váš návrh je dnes ešte aktuálnejší, ako tomu bolo na jeseň, pretože financie z eurofondov je to to jediné, čo tejto vláde ostalo. Táto vláda nie je schopná udržať zamestnávateľov na Slovensku. Mesiac čo mesiac sa dozvedáme o odchode jedného veľkého zamestnávateľa, no a tým, že vláda nie je schopná čerpať eurofondy, stráca nielen tým, že im tie peniaze prepadnú, ale stráca fakticky trikrát. Mnohí si možno povedia, tak fajn, tak sa nezrekonštruuje nejaká škola. Ale štát stráca aj tým, že keď tú škodu bude rekonštruovať v budúcnosti, bude to platiť z vlastných peňazí. Stráca aj tým, že stavebné firmy alebo firmy, ktoré nejakú tú investíciu realizujú, nebudú, budú platiť nižšie dane a nižšie odvody za svojich zamestnancov, nebodaj budú musieť prepúšťať, štátu vzniknú náklady na to, aby platila dávky v nezamestnanosti, štátu vzniknú náklady na to, aby, aby financoval nejaké rekvalifikačné kurzy a podobne. No a zároveň, hovorím, sa vystavuje aj riziku, že firmy budú musieť prepúšťať. Čiže štát naozaj tým, že nečerpá eurofondy, tak prichádza aj o zamestnanosť a vystavuje sa riziku, že skrátka aj ten, ten jediný rast, ktorý tu má v nejakom stavebníctve, že aj ten bude ešte viacej utlmený. Ďakujem veľmi pekne.